**ΔΕΛΤΙΟ ΤΥΠΟΥ**

**«Υλοποίηση Δράσης Συλλογής Τροφίμων και Ειδών Πρώτης Ανάγκης από το Κοινωνικό Παντοπωλείο Δήμου Κόνιτσας».**

Η ανωτέρω δράση πραγματοποιήθηκε με απόλυτη επιτυχία το Μ. Πέμπτη 25 Απριλίου 2019 στο **Σούπερ Μάρκετ ΑΒ Βασιλόπουλος** στην **οδό Γράμμου 28** στα **Ιωάννινα** από τα Στελέχη του Κοινωνικού Παντοπωλείου.

Θα θέλαμε να εκφράσουμε τις θερμές μας και εγκάρδιες ευχαριστίες σε όλους όσοι συνέβαλαν, ώστε να υλοποιηθεί η δράση μας.  Πιο συγκεκριμένα θα θέλαμε να ευχαριστήσουμε την **Εταιρεία ΑΒ Βασιλόπουλος** που μας επέτρεψε να υλοποιήσουμε τη δράση μας στο εσωτερικό του καταστήματος της, τους **Διευθυντές** και το **προσωπικό** του καταστήματος για τη βοήθεια και τη στήριξή τους, καθ’ όλη τη διάρκεια της δράσης.

Ένα μεγάλο **¨ΕΥΧΑΡΙΣΤΩ¨**  θα θέλαμε να εκφράσουμε σε όλους τους συνανθρώπους μας, που η ανταπόκριση τους  στο κάλεσμά μας υπήρξε ιδιαίτερα συγκινητική και στήριξαν έμπρακτα τη δράση, τοποθετώντας  τρόφιμα και είδη πρώτης ανάγκης στο καλάθι μας. Να ευχηθούμε η πράξη τους να αποτελέσει παράδειγμα μίμησης, έτσι ώστε κανένας συμπολίτης μας  να μη στερείται τα βασικά αγαθά.

Τέλος, θα θέλαμε να ευχαριστήσουμε το **Δήμαρχό** μας **κ. Ανδρέα Παπασπύρο** και τον **Αντιδήμαρχο** **κ. Ιωάννη Παφίλη**  για τη δική τους συμβολή προκειμένου να υλοποιηθεί η δράση μας.

**Εκ της Δομής του Κοινωνικού Παντοπωλείου.**

